EUROOPAN YHTEISÖJEN KOMISSIO 
Bryssel, 06.05.1998 
KOM( 1998) 265 lopull. 
KOMISSION TIEDONANTO NEUVOSTOLLE 
yhteisön kannan vahvistamisesta kansainvälisen siviili-ilmailujärjestön (ICAO) 
Montrealissa 22.9.-2.10.1998 pidettävän 32. yleiskokouksen yhteydessä käytäviä, 
ilmailualaan liittyviä ympäristökysymyksiä koskevia keskusteluja ja neuvotteluja 
varten 

YHTEENVETO 
ICAOrn pääsihteeri on kutsunut komission osallistumaan Euroopan yhteisön puolesta 
tarkkailijana ICAO:n 32. yleiskokoukseen, joka pidetään Montrealissa 22.9.-2.10.1998. 
Yleiskokouksessa käsitellään muun muassa ilmailualan ympäristönsuojelua ICAO:n 
neuvoston laatimien raporttien pohjalta. Kyseisessä työjärjestyksen kohdassa käsitellään 
esimerkiksi seuraavia aiheita: 
• ilma-alusten aiheuttama melu 
• ilma-alusten moottoreiden päästöt 
• ympäristöverot ja -maksut 
• ICAO:n ja ympäristönsuojelullisten suuntaviivojen määrittelystä vastuussa olevien 
YK:n muiden organisaatioiden välinen suhde. 
Komissio on osallistunut vuodesta 1991 lähtien tarkkailijana ilmailun 
ympäristönsuojelukomitean (CAEP) toimintaan. Komitean vastuualueena on tehdä ilma-
alusten aiheuttamaan meluun ja ilma-alusten moottoreiden päästöihin liittyviä suosituksia 
ICAO:n neuvostolle. 
Koska nämä asiat ovat edistyneet hitaasti ICAO.ssa viime vuosina, komissio on 
huolissaan siitä, että ICAO:n päätöksissä ei oteta riittävästi huomioon 
ympäristönsuojelun erityistarpeita ja ilmailun perusrakenteiden tulevan kehityksen 
edellytyksiä yhteisössä. 
Edellä mainitun perusteella sekä ilma-alusten aiheuttamaan meluun ja kivennäisöljyjen 
verotukseen liittyvän yhteisön nykyisen toimivallan ja ilma-alusten moottoreiden 
päästöihin liittyvän yhteisön edun perusteella sekä sen vuoksi, että 32. yleiskokouksessa 
on otettava huomioon myös jäsenvaltioiden toimivalta tietyillä aloilla, komissio ehdottaa, 
että neuvosto hyväksyisi liitteenä olevat päätelmät yhteisön ja jäsenvaltioiden kannasta 
32. yleiskokouksessa. 
KOMISSION TIEDONANTO NEUVOSTOLLE 
yhteisön kannan vahvistamisesta kansainvälisen siviili-ilmailujärjestön (ICAO) 
Montrealissa 22.9.-2.10.1998 pidettävän 32. yleiskokouksen yhteydessä käytävin, 
ilmailualaan liittyviä ympäristökysymyksiä koskevia keskusteluja ja neuvotteluja 
varten. 
Johdanto 
1. ICAO:n neuvostolle tehtävät ilmailun ympäristönäkökohtia koskevat suositukset 
ovat ilmailun ympäristönsuojelukomitean (CAEP) vastuulla. Komissio on ollut 
tarkkailijana komiteassa vuodesta 1991 lähtien. 
2. ICAO:n 32. yleiskokouksen alustavan työjärjestyksen mukaan ICAO.n neuvosto 
esittelee tilannekatsauksen ilma-alusten aiheuttamaa melua ja ilma-alusten 
moottoreiden päästöjen vaikutusta käsittelevistä toimista. ICAO: n 31. 
yleiskokouksen kehotuksesta neuvosto raportoi myös ympäristöveroista ja -
maksuista sekä ICAO:n ja ympäristönsuojelullisten suuntaviivojen määrittelystä 
vastuussa olevien YK:n muiden organisaatioiden välisestä suhteesta. 
3. Koska yleiskokouksessa käytävien keskustelujen ja neuvottelujen kohteena olevat 
asiat, jotka voivat johtaa päätösten tekemiseen, joko kuuluvat yjiteisön toimivaltaan 
(ilma-alusten aiheuttama melu ja kivennäisöljyjen verotus) t^i liittyvät yhteisön 
etuun (ilma-alusten moottoreiden päästöt), on olennaisen) tärkeää vahvistaa 
etukäteen yhteisön kanta. 
Yhteisön toimivalta ja/tai etu 
4. Ilma-alusten aiheuttaman melun ja ilma-alusten kaasupäästöjen osalta on kyse 
yhteisön toimivallasta tai ainakin yhteisön erityisestä edusta. Ilma-alusten 
aiheuttamaa melua koskevien kansainvälisten standardien osalta toimivalta on 
yksinomainen, koska yhteisö on jo antanut useita juuri tätä asiaa käsitteleviä 
direktiivejä. Viimeisin näistä direktiiveistä on 2 päivänä maaliskuuta 1992 annettu 
direktiivi 92/14/ETY kansainvälisen siviili-ilmailun yleissopimuksen liitteessä 16 
olevan I niteen II osan 2 lukuun kuuluvien ääntä hitaammin lentäviei lentokoneiden 
liikennöimisen rajoittamisesta. Tätä direktiiviä muutetaan parhaillaan 
i 
Lisäksi komissio hyväksyi 9 päivänä maaliskuuta 1998 ehdotuksen neuvoston 
direktiiviksi melunvaimennussarjalla varustettujen 2 luvun lentokoneiden 
rekisteröinnistä ja käytöstä Euroopan yhteisössä (KOM(l 998)98 lopullinen). 
5. Ilma-alusten moottoreiden päästöt ovat yhteisön erityinen, ympäristönsuojeluun ja 
teollisuuden kilpailukykyyn liittyvä mielenkiinnon kohde. Komissio hyväksyi 
lisäksi 3 päivänä joulukuuta 1997 ehdotuksen neuvoston direktiiviksi 
suihkukoneiden typpioksidipäästöjen rajoittamisesta. 
6. Ympäristöverot ja erityisesti kerosiinin verotus kuuluvat yhteisön toimivaltaan, 
koska direktiivillä 92/81/ETY kivennäisöljyjen valmisteverojen rakenteiden 
yhdenmukaistamisesta ja direktiivillä 92/82/ETY kivennäisöljyjen valmisteverojen 
määrien lähentämisestä on perustettu laillisesti sitovat yhteisön järjestelmät tällä 
alalla. Näissä yhdenmukaistamisdirektiiveissä jäsenvaltiot velvoitetaan 
vapauttamaan valmisteverosta kaupallisessa ilmailussa käytettävät 
moottoripolttoaineet, ja näin saadaan aikaan yhdenmukaistetut säännöt, joihin 
jäsenvaltiot eivät voi vaikuttaa. Komissio on myös hyväksynyt ehdotuksen 
neuvoston direktiiviksi energiatuotteiden verotusta koskevan yhteisön kehyksen 
uudistamisesta (KOM(97) 30 lopullinen), johon sisältyy valinnainen säännös 
kaupallisessa ilmailussa käytettävän moottoripolttoaineen verottamisesta tietyillä 
lennoilla. 
7. Lisäksi ilmastonmuutosta koskevaa Yhdistyneiden Kansakuntien puitesopimusta 
käsittelevän Kioton pöytäkirjan 2 artiklan 2 kohdan mukaan liitteessä I luetellut 
osapuolet pyrkivät kansainvälisen siviili-ilmailujärjestön kautta rajoittamaan tai 
vähentämään lentoliikenteen aiheuttamia kasvihuonekaasupäästöjä, joita ei valvota 
Montrealin pöytäkirjan mukaisesti. Yhteisö ratifioi Kioton pöytäkirjan lähiaikoina, 
ja tämän vuoksi yhteisö ja jäsenvaltiot toimivat yhdessä neuvotellessaan kyseisestä 
vähentämisestä ICAO:n kanssa. 
8. Edellä mainitut neuvoston direktiivit ja ehdotukset neuvoston direktiiveiksi 
heijastavat yhteisön yleistä toimivaltaa sisämarkkinoiden toimintaan, yhteiseen 
liikennepolitiikkaan ja ympäristöpolitiikkaan liittyvissä kysymyksissä. Tämän 
vuoksi jäsenvaltiot eivät siis voi yksin tai yhdessä toimien tehdä näihin yhteisiin 
sääntöihin vaikuttavia sitoumuksia EU:n ulkopuolisten valtioiden kanssa, eivätkä 
yksittäiset jäsenvaltiot - etenkin kun otetaan huomioon jäsenvaltioiden velvollisuus 
helpottaa yhteisön päämäärän toteuttamista - voi tehdä tai hyväksyä näitä aloja 
koskevia päätöksiä tai suuntaviivoja, koska tämä tekisi tyhjäksi yhteisön 
lainsäädäntöprosessin. On siis olennaisen tärkeää, että yhteisö ensiksikin on 
hyväksytyn yhteisön kannan kautta mukana tekemässä päätöksiä ja hyväksymässä 
suuntalinjoja ICAO:n yleiskokouksessa. Tämä koskee erityisesti ilma-alusten 
moottoreiden typpioksidipäästöjä. Mainitun 32. yleiskokouksen tästä aiheesta 
tekemät päätökset sisällytetään ICAO:n päätöksentekoprosessiin, ja ne voivat johtaa 
kansainvälisen siviili-ilmailun yleissopimuksen liitteessä 16 (Ympäristönsuojelu) 
esitettyjen standardien muutoksiin. 
9. Yhteisö ei kuitenkaan ole kansainvälisen siviili-ilmailun yleissopimuksen (Chicagon 
yleissopimus) allekirjoittaja. Vaikka ICAO päätti vuonna 1988 antaa yhteisölle 
tarkkailija-aseman, asemaan ei sisälly oikeutta tehdä aloitteita ICAO:n eri elimissä, 
esimerkiksi neuvostossa tai yleiskokouksessa. Tämän vuoksi on olennaisen tärkeää 
varmistua ennakolta siitä, että neuvoston puheenjohtaja esittää yhteisön kannan 
yhteisön puolesta silloin, kun komissio ei voi täydellisesti esittää yhteisön kantaa. 
10. Koska käsiteltävät asiat kuuluvat pääosin yhteisön mutta osittain myös 
jäsenvaltioiden toimivaltaan, on lisäksi olennaisen tärkeää määritellä jäsenvaltioiden 
kannan sisältö sekä menettelytavat jäsenvaltioiden kannan ja yhteisön kannan 
asianmukaisen yhtenäisyyden varmistamiseksi. 
Neuvoston päätelmät yhteisön ja jäsenvaltioiden kannasta ICAO:n 32. 
yleiskokouksessa 
Edellä mainitun perusteella komissio ehdottaa, että neuvosto tekisi seuraavat 
päätelmät: 
Yhteisön kanta ICAO:n 32. yleiskokouksessa sekä yleiskokousta edeltävissä 
komiteoiden kokouksissa (laki-, talous- ja hallintokomitea) käytävissä 
keskusteluissa ja neuvotteluissa on seuraava: 
- varmistetaan, että ICAO:n yleiskokouksessa hyväksyttävät päätöslauselmat ja 
alaa koskeva nykyinen ja valmisteilla oleva yhteisön lainsäädäntö ovat keskenään 
johdonmukaisia 
- käydään neuvottelut tarkoituksena 
• saada ICAO:n yleiskokoukselta sitoumus käynnistää työohjelma, jossa tutkitaan 
teknisiä ja taloudellisia toteuttamismahdollisuuksia laatia tiukemmat standardit 
ilma-alusten melulle ottaen huomioon käynnissä olevat tutkimukset sekä 
ympäristönsuojelullisin perustein lentoasemille asetetut kapasiteetti- ja 
toimintarajoitukset 
• saada aikaan ICAO:n yleiskokouksen päätös ilma-alusten moottoreiden 
typpioksidipäästöjen rajoittamisen teknisistä standardeista ottaen huomioon 
tekninen tietämys ja kustannustehokkuuteen liittyvät perusteet sekä tätä aihetta 
koskeva ehdotus, jonka komissio teki 3 päivänä joulukuuta 1997 
• saada ICAO:n yleiskokoukselta sitoumus jatkaa valmistelevaa työtä, jonka 
tarkoituksena on ottaa asteittain käyttöön taloudellisia toimia ilmailun 
ympäristövaikutusten parantamiseksi ottaen samalla huomioon kyseisten toimien 
kustannustehokkuus 
• saada ICAO:n yleiskokoukselta sitoumus käynnistää työohjelma, jonka 
tavoitteena on varmistaa lentoliikenteen osallistuminen kansainvälisesti 
sovittujen, kasvihuonekaasupäästöjen vähentämistä koskevien tavoitteiden 
saavuttamiseen. 
Komissio ja tarvittaessa yhteisön puolesta puhuva puheenjohtajisto esittää yhteisön 
kannan. 
Koska käsiteltävät asiat kuuluvat osittain myös jäsenvaltioiden toimivaltaan, niiden 
esittämän kannan on vastattava edellä esitettyä. Lisäksi kantoja koordinoidaan (joko 
paikan päällä tai neuvoston elimissä Brysselissä silloin kun se on 
tarkoituksenmukaista) yhteisön ja jäsenvaltioiden läheisen yhteistyön sekä yhteisön 
kansainvälisen edustuksen yhtenäisyyden varmistamiseksi. 
Jos ICAO:n 32. yleiskokouksen neuvottelujen ja keskustelujen tulokset ovat 
keskeisiltä osiltaan edellä esitetyn kannan mukaisia, yhteisö ja sen jäsenvaltiot 
hyväksyvät kyseiset tulokset. 

ISSN 1024-4492 
KOM(98) 265 lopullinen 
ASIAKIRJAT 
FI 06 14 15 
Luettelonumero : CB-CO-98-281-Fl-C 
ISBN 92-78-35445-7 
Euroopan yhteisöjen virallisten julkaisujen toimisto 
L-2985 Luxemburg 
X